Bruk av private enheter i bachelor- og masteroppgaver ved DMMH

Forutsetninger og avtale

Private enheter kan brukes til datainnsamling i bachelor- og masteroppgaver dersom forutsetningene under oppfylles. Private enheter omfatter:

* Datamaskin i privat eie.
* Eksterne lagringsmedier: Kamera studenten eier selv eller som eies av barnehage/skole der forskningen foregår, lydopptaker, egne minnepinner, eksterne harddisker og lignende.

# Forutsetninger for å bruke private enheter

* Bruk av private enheter skal alltid være avklart med veileder. Veileder må kjenne til forutsetningene under og kunne gi veiledning til de enkelte punktene.
* Private enheter kan kun brukes dersom prosjektet har lav personvernrisiko der det ikke skal innhentes sensitive opplysninger.

## Datamaskin i privat eie

* Ingen andre enn studenten selv skal bruke datamaskinen. Datamaskinen må være oppdatert med siste sikkerhetsoppdatering til enhver tid.
* Personopplysninger skal ikke lagres i skyløsninger etc. eller annen usikret backupløsning.
* Studenten må sørge for at personopplysninger ikke kommer på avveie ved å aktivere skjermlås og innlogging med passord. Passord må være gode.
* Studenten må sørge for at bærbar datamaskin ikke blir stjålet, mistet eller gjenglemt.

## Eksterne lagringsmedier

* Enheter som har forbindelse med nett skal aldri brukes til opptak eller lagring av lyd, video foto, eller andre personopplysninger. Mobiltelefoner/smarttelefoner/nettbrett etc. skal derfor ikke benyttes til innsamling og lagring av personopplysninger.
* Studenten må sørge for at enheten alltid sikres med passord/pinkode.
* Enhetene må aldri lånes ut til uvedkommende.
* Foto, lyd- og videoopptak skal så fort som mulig overføres til annen lagring, og slettes fra lagringsmediet.
* Filer med persondata, slik som lydopptak/videoopptak, må ikke beholdes lengre enn nødvendig.
* Data skal slettes ved at enheten formateres.
* Dersom enheter tilhørende barnehage/skole benyttes, må opptak være fullstendig slettet/formatert når utstyret leveres tilbake eller andre skal bruke utstyret.

Sletting/anonymisering av personopplysninger

* Personopplysninger skal slettes fra eksterne lagringsmedier så raskt som mulig. For bachelor- og masterstudenter innebærer dette at alle foto, lyd- og videoopptak skal slettes når oppgaven er levert og funnet godkjent.
* Studenten har selv ansvar for å rapportere til NSD om at sletting/anonymisering er fullført ved prosjektslutt. Dette inkluderer både originaler og eventuelle kopier av personopplysningene.
* Veileder skal sikre at studenten ved prosjektslutt har slettet persondata fra private enheter og har varslet NSD om sletting/anonymisering av personopplysningene.

# Avtale

Forutsetningene over for bruk av private enheter er lest og gjennomgått av student og veileder.

DMMH dato:………....

Student ………………………………………………………………………………………………………………………

Veileder………………………………………………………………………………………………………………………